ประกาศธนาคารแห่งประเทศไทย

ที่ สนส. 21/2552

เรื่อง หลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์

โดย Internal Ratings-Based Approach (วิธี IRB) (ฉบับที่ 2)

-----------------------------------

1. เหตุผลในการออกประกาศ

 ตามที่ธนาคารแห่งประเทศไทยได้ออกประกาศธนาคารแห่งประเทศไทย ที่ สนส. 91/2551 เรื่อง หลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Internal Ratings-Based Approach (วิธี IRB) เพื่อให้ธนาคารพาณิชย์ใช้เป็นแนวทางในการคํานวณสินทรัพย์เสี่ยงด้านเครดิตโดยวิธี IRB นั้น ธนาคารแห่งประเทศไทยได้ปรับปรุงหลักเกณฑ์การคํานวณสินทรัพย์เสี่ยงด้านเครดิตโดยวิธี IRB ในกรณีที่มีการค้ําประกันหรือมีการใช้อนุพันธ์ด้านเครดิต โดยอนุญาตเพิ่มเติมให้ธนาคารพาณิชย์ที่ผ่านเกณฑ์มาตรฐานขั้นต่ําที่เกี่ยวข้องและได้รับอนุญาตจากธนาคารแห่งประเทศไทยสามารถเลือกใช้วิธีที่ถือเสมือนหนึ่งว่าธนาคารพาณิชย์มีฐานะกับผู้ค้ําประกันหรือ Protection on seller' โดยตรง (วิธี Substitution) หรือวิธีการปรับลดความเสี่ยงด้านเครดิตโดยคํานึงถึงการที่ลูกหนี้และผู้ค้ําประกันหรือ Protection seller จะผิดนัดชําระหนี้พร้อมกัน (วิธี Double Default2) ได้ เพื่อให้ธนาคารพาณิชย์ที่ใช้วิธี IRB มีทางเลือกในการปรับลดความเสี่ยงด้านเครดิตกรณีมีการค้ําประกันหรือมีการใช้อนุพันธ์ด้านเครดิต และเพื่อให้หลักเกณฑ์การคํานวณสินทรัพย์เสี่ยงด้านเครดิตมีความสมบูรณ์และสอดคล้องกับหลักเกณฑ์ที่ออกโดย Basel Committee on Banking Supervision (BCBS) มากยิ่งขึ้น นอกจากนี้ ธนาคารแห่งประเทศไทยยังได้ปรับปรุงถ้อยคําในหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดยวิธีที่ IRB ส่วนอื่น ๆ ให้มีความสมบูรณ์และชัดเจนยิ่งขึ้นด้วย โดยเฉพาะอย่างยิ่งในส่วนของคําจํากัดความของการผิดนัดชําระหนี้ และการขออนุญาตกรณีที่ธนาคารพาณิชย์ต้องการปรับปรุงหรือเปลี่ยนแปลงระบบ Internal rating หรือแบบจําลองที่ใช้ในการประมาณค่าองค์ประกอบความเสี่ยง

2. อํานาจตามกฎหมาย

อาศัยอํานางตามความในมาตรา 29 มาตรา 30 และมาตรา 32 แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัด สิทธิ เสรีภาพของบุคคล ซึ่งมาตรา 29 อันประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้ โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทย หลักเกณฑ์การคํานวณสินทรัพย์เสี่ยงด้านเครดิตโดย Internal Ratings-Based Approach (วิธี IRB) (ฉบับที่ 2) และให้ธนาคารพาณิชย์ทุกธนาคารถือปฏิบัติตามที่กําหนดในประกาศนี้

3. ขอบเขตการบังคับใช้

 ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคาร

4. ประกาศและหนังสือเวียนที่ยกเลิก

 เอกสารแนบ 1 เอกสารแนบ 1.1 เอกสารแนบ 2 เอกสารแนบ 4 เอกสารแนบ 6 เอกสารแนบ 7 และเอกสารแนบ 8 ของประกาศธนาคารแห่งประเทศไทย ที่ สนส. 91/255I เรื่อง หลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Internal Ratings- Based Approach (วิธี IRB) ลงวันที่ 27 พฤศจิกายน 2551

5. เนื้อหา

 ในการคํานวณสินทรัพย์เสี่ยงด้านเครดิตโดยวิธี IRB ให้ธนาคารพาณิชย์ปฏิบัติตามเอกสารแนบ 1 เอกสารแนบ 1.1 เอกสารแนบ 2 เอกสารแนบ 4 เอกสารแนบ 6 เอกสารแนบ 7 และเอกสารแนบ 8 ของประกาศฉบับนี้ แทนเอกสารแนบ 1 เอกสารแนบ 1.1 เอกสารแนบ 2 เอกสารแนบ 4 เอกสารแนบ 6 เอกสารแนบ 7 และเอกสารแนบ 8 ของประกาศธนาคารแห่งประเทศไทยที่ สนส. 91/2551 เรื่อง หลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Internal Ratings-Based Approach (วิธี IRB) ลงวันที่ 27 พฤศจิกายน 2551

6. วันเริ่มต้นบังคับใช้

 ประกาศนี้ให้ใช้บังคับตั้งแต่วันที่ 31 ธันวาคม 2552 เป็นต้นไป

ประกาศ ณ วันที่ 1 ธันวาคม 2552

(นางธาริษา วัฒนเกส)

ผู้ว่าการ

ธนาคารแห่งประเทศไทย